id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms pl ms nl id id pl id id ms id ms ms id id id id id id ms id ms id id ms id id ms ms ms id id ms id ms id ms ms id ms ms ms id ms id id id id id id id ms id id id ms id id ms ms en en en en en id id id id ms en id id jv ms id id it es id id en id ms ms ms ms ms ms
Prostat Bengkak Boleh Dirawat Dengan Teh Hijau, Benarkah?
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Anda Boleh Rawat Masalah Prostat Bengkak Hanya Dengan Minum Teh Jenis Ini!
Ditulis oleh Fatin Zahra Disemak pada 03/08/2022
Disemak secara perubatan oleh Dr. Ahmad Wazir Aiman
Ramai orang percaya bahawa khasiat teh hijau itu dikatakan boleh bantu rawat prostat bengkak. Tetapi, adakah ia benar atau hanya mitos? Teruskan baca artikel ini untuk tahu lebih lanjut!
Untuk mendapatkan lebih banyak informasi tentang Urologi, sila dapatkannya di sini.
Minum teh hijau untuk rawat prostat bengkak?
Teh hijau sudah lama dikenali sebagai makanan superfood.
Disebabkan khasiatnya, teh hijau sering dijadikan bahan kajian untuk mengenal pasti potensinya dalam bidang kesihatan.
Selain itu, teh hijau juga merupakan minuman yang menyihatkan, mampu membuatkan anda fokus dengan lebih lama dan dapat memberikan tenaga tambahan!
Minuman yang berasal dari negara China ini telah lama digunakan sebagai ubat tradisional di seluruh Asia untuk merawat kanser dan juga merendahkan tekanan darah tinggi.
Tetapi, apakah keistimewaan minuman ini sehingga ia boleh dijadikan cara untuk rawat prostat bengkak yang alternatif.
Untuk pengetahuan anda, teh hijau mengandungi antioksidan yang sangat kuat.
Kajian mendapati teh hijau boleh menghalang kanser prostat daripada terbentuk.
Malah, minuman ini juga dapat memberikan manfaat tersendiri kepada kaum Adam yang menghidap BPH.
Mengapa pilih teh hijau?
Kini, teh hijau merupakan minuman kedua yang paling popular di dunia. Malah, ia juga merupakan alternatif yang lebih sihat berbanding kopi dan juga minuman berkarbonat.
Di dalam teh hijau, terkandung banyak polifenol, sejenis antioksidan yang bersifat antiradang dan antikanser.
Polifenol ini juga dikenali dengan nama epigallocatechin (EGC) yang sangat efektif untuk mengurangkan penghasilan sel yang menyebabkan prostat bengkak.
Selain itu, ia juga dapat mencegah BPH daripada berlaku. Sebab itu, teh hijau amat berkhasiat untuk kaum Adam.
Walau bagaimanapun, jika anda ingin mengamalkan pengambilan teh hijau untuk masalah prostat bengkak, elakkan mengambil teh yang mengandungi kafein.
Kafein boleh menyebabkan iritasi pada kawasan prostat dan juga pundi kencing.
Malah, jika anda menghidap BPH dan sering mengambil minuman berkafein, anda mungkin akan mengalami simptom yang lebih teruk pada masa akan datang.
Selain teh hijau, pengambilan air kosong juga amat penting untuk rawat prostat bengkak.
Pastikan anda kekal hidrat dan jangan sesekali mengelak daripada minum air untuk mengurangkan kekerapan ke tandas.
Dapatkah teh hijau merawat prostat bengkak?
Jika anda menghidap BPH, pengambilan teh hijau hanyalah digalakkan sekiranya anda melakukan rawatan dan mengambil ubat-ubatan yang sepatutnya daripada doktor.
Ia bukanlah pengganti untuk rawat prostat bengkak yang sedia ada.
Walau bagaimanapun, antioksidan yang terkandung di dalam teh hijau boleh mengurangkan hormon dihydrotestosterone (DHT), sejenis hormon yang menggalakkan pembengkakan prostat.
Individu yang mengamalkan pengambilan teh hijau didapati mempunyai hormon DHT yang lebih rendah daripada biasa.
Sebab itulah, teh hijau dikatakan berkesan untuk rawat prostat bengkak.
Teh hijau turut mengandungi catechins, sejenis bahan yang mampu mengurangkan masalah ketika membuang air kencing.
Catechins boleh memperbaiki masalah pengeluaran urin dan mengelakkan pesakit membuang air kecil terlalu kerap.
Malah, ia juga boleh membunuh beberapa jenis virus dan bakteria yang boleh menyebabkan masalah jangkitan saluran kencing dalam kalangan lelaki yang menghidap BPH.
Kekuatan teh hijau bergantung kepada jumlah teh yang diambil.
Kajian mendapati, lelaki yang minum banyak teh hijau mempunyai prostat yang lebih sihat berbanding lelaki yang jarang mengambilnya.
Selain itu, jenis daun yang digunakan juga mungkin memberikan impak yang tersendiri.
Sebagai contoh, teh hijau Jepun mempunyai jumlah cathechin yang lebih tinggi berbanding teh hijau Cina.
Kesimpulan, teh hijau itu memang sihat!
Teh hijau mempunyai pelbagai manfaatnya yang tersendiri.
Walaupun punca prostat bengkak tidak dapat dikenal pasti, namun itu tidak bermaksud kita tidak boleh mencegahnya.
Jika anda rungsing mengenai kesihatan prostat, pastikan anda berhubung dengan doktor terlebih dahulu sebelum mengamalkan pengambilan teh hijau.
Baca lagi artikel berkaitan:
Khasiat Teh Hijau: Jenis yang Pelbagai dengan Khasiat yang Pelbagai
Gemar Minum Teh Hijau? Kajian Kata Ia Bagus Untuk Kesihatan. Jom Ketahui Mengenainya
Teh Hijau Bagus Untuk Turunkan Berat Badan & Mengurangkan Risiko Penyakit Lain
Ingat ya, tidak ada apa-apa yang baik jika diambil secara keterlaluan.
Selain itu, elakkan membeli teh hijau yang tidak mempunyai kelulusan ataupun dijual secara meragukan.
Teh hijau bukan sahaja sedap diminum, ia juga dapat membantu anda merawat pelbagai masalah kesihatan lain selain prostat bengkak.
Cuba minum secawan teh hijau jika anda rasa tertekan atau sedih, pasti anda dapat rasa perbezaannya!
Hello Health Group tidak menawarkan nasihat perubatan, diagnosis atau rawatan.
Lifehack. 2021. 10 Green Tea Benefits and the Best Way to Drink It. April 19. Accessed May 18, 2021. https://www.lifehack.org/articles/lifestyle/11-benefits-of-green-tea-that-you-didnt-know-about.html.
National Cancer Institute. n.d. Understanding Prostate Changes: A Health Guide for Men. Accessed May 18, 2021. https://www.cancer.gov/types/prostate/understanding-prostate-changes.
NIH. 2020. Prostate Problems. July 27. Accessed May 18, 2021. https://www.nia.nih.gov/health/prostate-problems.
Prostate Cancer Foundation. n.d. 5 steps to better prostate health. Accessed May 18, 2021. https://prostate.org.nz/2014/12/5-steps-better-prostate-health/.
Urology Care Foundation. 2014. How To Keep Your Prostate Happy. September 2. Accessed May 18, 2021. https://www.urologyhealth.org/healthy-living/care-blog/how-to-keep-your-prostate-happy.
Pemeriksaan Prostat Rektal Digital, Masukkan Jari Ke Dalam Lubang Dubur! Lelaki Ambil Tahu Ini
Ia Mungkin Berlaku Tanpa Diduga! Lelaki, Kena Tahu Tanda Kanser Prostat Dari Awal
Ditulis oleh Fatin Zahra Disemak pada 03/08/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.